બજેટની આંકડાકીય વિગતો જોતાં 164.87 કરોડની આવક સામે 162.38 કરોડનો ખર્ચ બતાવી 2.48 કરોડની પુરાંત દર્શાવવામાં આવી છે. અહીં ઉલ્લેખનીય છે કે પાલિકાની સ્વભંડોરની આવક ઓછી છે ત્યારે મોટેભાગનાં વિકાસનાં કામો માટે સરકારની ગ્રાંટ ઉપર જ આધાર રખાયો છે. આ ગ્રાંટોમાં સૌથી મોટી આશા 14 માં નાણાંપંચની ગ્રાંટ ઉપર જ રખાયો છે. આ ઉપરાંત સર્વર્ણિમ જયંતિ મુખ્યમંત્રી શહેરી વિકાસ યોજના યુડીપીની ગ્રાંટ ઉપર પણ આશા રખાઇ છે. સ્વભંડોળના કેપીટલ વિકાસ કામો માત્ર 8.91 કરોડનાં જ દર્શાવાયા છે.